વર્ષ 2018માં દરેક તરફથી મી ટુ ચર્ચાનો વિષય રહ્યો . બોલિવુડના ઘણા ચહેરા મી ટુ દ્વારા સામે આવ્યા . વળી , આ વર્ષે પણ મી ટુ સાથે જોડાયેલો એક ગંભીર મામલો સામે આવ્યો છે . બિગ બોસ 8ના વિનર ગૌતમ ગુલાટીએ વાતચીતમાં પોતાની મી ટુ સ્ટોરી વર્ણવી . તમને જણાવી દઈએ કે ઓપરેશન કોબરા નામની વેબ સીરિઝમાં ગૌતમ રૉ એજન્ટની ભૂમિકા નિભાવી રહ્યા છે . આ સિલસિલામાં થયેલી વાતચીત દરમિયાન ગૌતમે મી ટુનું સમર્થન કરીને પોતાની સાથે થયેલી એક ઘટનાનો ઉલ્લેખ કર્યો છે . એન્ટરટેઈનમેન્ટ ઈન્ડસ્ટ્રીમાં આવતા પહેલા ગૌતમ ગુલાટી મોડલ રહ્યા છે . ગૌતમ કહે છે કે મોડલિંગ ઈન્ડસ્ટ્રીમાં ઘણીવાર પુરુષ પણ યૌન શોષણનો શિકાર થતા રહે છે . ગૌતમે જણાવ્યુ કે આજથી દસ વર્ષ પહેલા મારી સાથે પણ આવુ થયુ છે . આ પણ વાંચોઃ VIDEO : ગલી બૉય જોવા પહોંચેલા આલિયા ભટ્ટ - રણબીર કપૂર વચ્ચે થઈ લડાઈ